# ตำบลบ้านแดง (อำเภอพิบูลย์รักษ์)
ตำบลบ้านแดง เป็นตำบลหนึ่งในสามตำบลของอำเภอพิบูลย์รักษ์ จังหวัดอุดรธานี เดิมเป็นส่วนหนึ่งของตำบลสร้อยพร้าว (อำเภอหนองหาน) ตำบลบ้านแดงเป็นศูนย์กลางการปกครอง เศรษฐกิจ และการศึกษาของอำเภอพิบูลย์รักษ์ ตำบลบ้านแดงเป็นตำบลที่มีประชากรมากที่สุดในอำเภอพิบูลย์รักษ์ 

ประวัติ
บ้านแดง ในอดีตเป็นหมู่บ้านของชนเผ่าไทอีสานดั้งเดิม ที่อาศัยอยู่ริมลำน้ำห้วยหลวงตอนกลาง โดยในแถบนี้มีชุมชน 4กลุ่มใหญ่ คือบริเวณห้วยหลวงตอนบน กลุ่มชาวอุบลฯ ปัจจุบันคือหมู่บ้านสุมเส้านาบัว และบริเวณห้วยหลวงตอนใต้ คือกลุ่มชาวชัยภูมิ บ้านเตาไหนาพัง และชาวอีสานใต้เผ่ากูย บ้านโนนสวาง พ.ศ.2370 บ้านแดงเป็นหมู่บ้านเดียวในแถบนี้ ที่เอาชนะทหารส่วนหนึ่งของอาณาจักรลาวล้านช้าง ที่กวาดต้อนผู้คนไปยังนครหลวงเวียงจันทร์ โดยการต่อสู้และซุ่มโจมตีพร้อมทั้งได้ปล่อยตัวเชลยชาวโคราช สระบุรี ตามประวัติศาสตร์ชาวบ้านได้มาล้างทำความสะอาดร่างกาย หอก ดาบ และฉลองชัยชนะที่หนองน้ำกลางหมู่บ้าน และตั้งชื่อหมู่บ้านแห่งนี้ว่า บ้านไท จนกระทั่ง พ.ศ.2443 หลวงปู่พิบูลย์ ได้มาสร้างวัดบริเวณนี้ และชักชวนชาวบ้านไท ย้ายจากหมู่บ้านเดิมไปอยู่บริเวณรอบวัดพระแท่น ห่างจากจุดเดิม 3กิโลเมตร และเปลี่ยนชื่อหมู่บ้านแห่งใหม่นี้ว่า บ้านแดง จนถึงปัจจุบัน
วันที่ 25 เมษายน 2510 ตั้งตำบลบ้านแดง แยกออกจากตำบลสร้อยพร้าวประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอกุมภวาปี อำเภอหนองหาร อำเภอหนองบัวลำภู อำเภอเพ็ญ อำเภอบ้านดุง กิ่งอำเภอนากลาง และกิ่งอำเภอศรีบุญเรือง จังหวัดอุดรธานี
วันที่ 10 ตุลาคม 2529 ตั้งตำบลดอนกลอย แยกออกจากตำบลบ้านแดง และตั้งตำบลนาทราย แยกออกจากตำบลสะแบงประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอศรีธาตุ อำเภอหนองวัวซอ อำเภอสุวรรณคูหา อำเภอวังสามหมอ อำเภอน้ำโสม อำเภอหนองหาน อำเภอบ้านผือ และอำเภอหนองบัวลำภู จังหวัดอุดรธานี
วันที่ 22 เมษายน 2535 แยกพื้นที่ตำบลบ้านแดง ตำบลนาทราย และตำบลดอนกลอย อำเภอหนองหาน มาตั้งเป็น กิ่งอำเภอพิบูลย์รักษ์ ขึ้นกับอำเภอหนองหาน ประกาศกระทรวงมหาดไทย เรื่อง แบ่งเขตท้องที่อำเภอหนองหาน จังหวัดอุดรธานี ตั้งเป็นกิ่งอำเภอพิบูลย์รักษ์
 วันที่ 26 กันยายน 2540 ยกฐานะจากกิ่งอำเภอพิบูลย์รักษ์ อำเภอหนองหาน เป็น อำเภอพิบูลย์รักษ์ พระราชกฤษฎีกาตั้งอำเภอหนองปรือ อำเภอห้วยกระเจา อำเภอทรายทองวัฒนา อำเภอปางศิลาทอง อำเภอเนินสง่า อำเภอนาทม อำเภอพระพรหม อำเภอแม่วงก์ อำเภอสองแคว อำเภอบ้านใหม่ไชยพจน์ อำเภอไทยเจริญ อำเภอกาบัง อำเภอพยุห์ อำเภอเมืองจันทร์ อำเภอภูพาน อำเภอคลองหอยโข่ง อำเภอเขาฉกรรจ์ อำเภอนาวัง อำเภอพิบูลย์รักษ์ และอำเภอทุ่งศรีอุดม พ.ศ. ๒๕๔๐

อาณาเขต(ตำบล)
 ทิศเหนือ  ติดต่อกับ ตำบลสุมเส้า (อำเภอเพ็ญ)
ทิศตะวันออก  ติดต่อกับ ตำบลนาทราย (อำเภอพิบูลย์รักษ์) ตำบลสะแบง
ทิศตะวันตก  ติดต่อกับ ตำบลดอนกลอย (อำเภอพิบูลย์รักษ์) ตำบลนาบัว (อำเภอเพ็ญ)
ทิศใต้  ติดต่อกับ ตำบลดอนกลอย (อำเภอพิบูลย์รักษ์)

 การปกครอง 
 การปกครองส่วนภูมิภาค 
ตำบลบ้านแดง แบ่งการปกครองออกเป็น 15 หมู่บ้านได้แก่

 หมู่ที่ 1 บ้านแดง
 หมู่ที่ 2 บ้านหนองผักแว่น
 หมู่ที่ 3 บ้านไชยวานน้อย
 หมู่ที่ 4 บ้านดงยาง
 หมู่ที่ 5 บ้านโพธิ์
 หมู่ที่ 6 บ้านดอนเขือง
 หมู่ที่ 7 บ้านแดง
 หมู่ที่ 8 บ้านโนนดู่
 หมู่ที่ 9 บ้านโนนลือชัย
 หมู่ที่ 10 บ้านแดง
 หมู่ที่ 11 บ้านแดง
 หมู่ที่ 12 บ้านไชยวานพัฒนา
 หมู่ที่ 13 บ้านแดง
 หมู่ที่ 14 บ้านดงไร่
 หมู่ที่ 15 บ้านพรพิบูลย์

 การปกครองส่วนท้องถิ่น 
ท้องที่ตำบลบ้านแดง ประกอบด้วยองค์กรปกครองส่วนท้องถิ่น 1 แห่ง ได้แก่
 องค์การบริหารส่วนตำบลบ้านแดง  ครอบคลุมพื้นที่ตำบลบ้านแดงทั้งตำบล

 สถานศึกษา 
โรงเรียนพิบูลย์รักษ์พิทยา
โรงเรียนอนุบาลพิบูลย์รักษ์
โรงเรียนบ้านไชยวานโนนลือชัย